CELEX: 32020R0517
Language: ro
Date: 2020-04-03 00:00:00
Title: Regulamentul de punere în aplicare (UE) 2020/517 al Comisiei din 3 aprilie 2020 privind clasificarea anumitor mărfuri în Nomenclatura combinată

14.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 114/4
               
            
         REGULAMENTUL DE PUNERE ÎN APLICARE (UE) 2020/517 AL COMISIEI
         din 3 aprilie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 aprilie 2020.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Articol care constă într-o ghirlandă de brad (pin) artificial, cu o lungime de aproximativ 5 m și o instalație cu aproximativ 60 de LED-uri, înfășurată în jurul ghirlandei. Instalația luminoasă este alimentată de o sursă de alimentare cu energie de 230 V. Atât ghirlanda, cât și instalația luminoasă sunt fabricate din materiale plastice.
                        A se vedea imaginea  (*1).
                     
                     
                        6702 10 00 
                     
                     
                        Clasificarea se stabilește pe baza regulilor generale (RGI) 1, 3(b) și 6 de interpretare a Nomenclaturii combinate, precum și pe baza textului codurilor NC 6702 și 6702 10 00 .
                        Articolul este un articol compus în sensul regulii generale de interpretare 3(b). Având în vedere caracteristicile sale obiective, și anume faptul că articolul constă într-o ghirlandă de brad artificial cu becuri care îi conferă un efect decorativ suplimentar, acesta este conceput în principal pentru a avea o funcție decorativă. În plus, ghirlanda de brad artificial poate fi utilizată în scopuri ornamentale sau decorative chiar și atunci când becurile sunt stinse. Prin urmare, ghirlanda de brad artificial, care imită produsul natural (a se vedea, de asemenea, notele explicative la Sistemul armonizat aferente poziției 6702), este componenta care conferă articolului caracterul său esențial ca articol decorativ. Clasificarea articolului la subpoziția 9405 40  ca alte aparate electrice de iluminat este, prin urmare, exclusă.
                        Clasificarea articolului la subpoziția 9505 10  ca articol pentru sărbătorile de Crăciun este, de asemenea, exclusă, deoarece caracteristicile sale obiective sugerează că acesta nu este utilizat exclusiv pentru sărbătorile de Crăciun, ci în principal ca decorațiune în timpul sezonului de iarnă [a se vedea nota complementară 1 de la capitolul 95, 1(a) ultimul paragraf].
                        Prin urmare, articolul trebuie clasificat la codul NC 6702 10 00  ca frunze artificiale din plastic.
                     
                  
               
            
               (*1)  Imaginea are caracter pur informativ.